4. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 73459 της 17/26 Αυγ. 1964 (ΦΕΚ  Β΄ 345)  Περί τροποποιήσεως των περί συνθέσεως του Δ.Σ. του Ταμείου Συντάξεων του Γραφείου της Τραπέζης (πρώην) Εθνικής διατάξεων. Έχοντες υπ’ όψιν τας διατάξεις του άρθρ. 8 του Νόμ. 4346/1964 (ΦΕΚ 113/10.7.1964) «περί οργανώσεως υπηρεσιών προστασίας και εξυπηρετήσεως των εν Γερμανία εργαζομένων Ελλήνων και άλλων τινών περί Οργανώσεως Κοινωνικής Πολιτικής διατάξεων» αποφασίζομεν: Καθορίζομεν την σύνθεσιν του Δ.Σ. του Ταμείου συντάξεων προσωπικού της Τραπέζης (πρώην) Εθνικής ως κάτωθι: 1.Το Ταμείον διοικείται υπό επταμελούς Δ.Σ., αποτελουμένου: α)Εκ του Διοικητού ή Υποδιοικητού της Εθνικής Τραπέζης, ως Προέδρου, του αναπληρωτού του οριζομένου υπό της Διοικήσεώς της. β)Εξ ενός (1) ανωτέρου ή ανωτάτου υπαλλήλου του Υπουργείου Εργασίας ως Αντιπροέδρου. γ)Εκ 4 μελών εκ της τάξεως των ησφαλισμένων. δ)Εξ ενός (1) αντιπροσώπου των συνταξιούχων. 2.Άπαντα τα μέλη του Συμβουλίου πλην του λόγω θέσεως διορίζονται μετ’ ισαρίθμων αναπληρωτών αυτών εχόντων τας ιδιότητας των αναπληρουμένων δι’ αποφάσεως του Υπουργού Εργασίας δημοσιευομένης εις την Εφημερίδα της Κυβερνήσεως επί τριετεί θητεία. Τα εξ ησφαλισμένων μέλη και οι αναπληρωταί τούτων λαμβάνονται εκ πίνακος περιλαμβάνοντος διπλάσιον αριθμόν υποψηφίων (τακτικών και αναπληρωματικών) υποβαλλομένων είτε παρά της Γ.Σ.Ε.Ε. είτε υπό των οικείων Εργατικών Κέντρων, είτε υπό των οικείων Εργατοϋπαλληλικών ή άλλων εκπροσωπευτικών κατά κλάδον Οργανώσεων των παρά τω Ταμείω ησφαλισμένων εντός 10 ημερών αφ’ ης ζητηθή παρά του Υπουργείου Εργασίας. Η επιλογή των οικείων οργανώσεων αίτινες θα υποδείξουν κατά τ’ ανωτέρω τους εκπροσώπους των, απόκειται εις την ελευθέραν κρίσιν του Υπουργού της Εργασίας προβαίνει εις τον διορισμόν των αντιπροσώπων των ησφαλισμένων κατά την κρίσιν του. 3.Χρέη Γραμματέως του Δ.Σ. του Ταμείου εκτελεί είς των υπαλλήλων του Ταμείου οριζόμενος μετά του αναπληρωτού του δι’ αποφάσεως τούτου. «4.Το Δ.Σ. ευρίσκεται εν απαρτία, παρόντος του ημίσεως του αριθμού των μελών αυτών, εν οις ο Πρόεδρος ή ο Προεδρεύων, πλέον ενός και λαμβάνει αποφάσεις δια της απολύτου πλειοψηφίας των παρόντων μελών αυτού, εν ισοψηφία νικώσης της ψήφου του Προέδρου. Σελ. 2026(α) Τεύχος ΣΤ11 Σελ. 132 Εν περιπτώσει θανάτου ή εκπτώσεως μέλους τινός λόγω της απωλείας ιδιότητος υφ’ ην διωρίσθη, το Δ.Σ. θεωρείται εν νομίμω συνθέσει μέχρι του διορισμού του αντικαταστάτου του και δια χρονικόν διάστημα ουχί πλέον του τριμήνου, εφ’ όσον δια των λοιπών μελών αυτού τακτικών και αναπληρωματικών δύναται να επιτευχθή απαρτία». Η παρ. 4 αντικαταστάθηκε ως άνω από την παρ.1 της 44/3/3557/6-10 Σεπτ. 1976 (ΦΕΚ Β΄ 1121) αποφ. Υπ. Κοιν. Υπηρεσιών. Η παρούσα ισχύει από της δημοσιεύσεώς της δια της Εφημερίδος της Κυβερνήσεως. 39.Π.α.4 Ταμείο Συντάξεων Προσωπικού Εθνικής Τράπεζας της Ελλάδος 5. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΕΜΠΟΡΙΟΥ ΚΑΙ ΕΡΓΑΣΙΑΣ Αριθ. 127257/2738 της 30 Οκτ. / 6  Νοεμ. 1965 (ΦΕΚ Β΄ 735) Περί καθορισμού ποσού εισφοράς Τραπεζών υπέρ Ταμείου συντάξεων Προσωπικού Τραπέζης (πρώην) Εθνικής. Έχοντες υπ’ όψιν: 1)Τας διατάξεις του άρθρ. 2 του Νόμ. 3662/1957 «περί οικονομικής ενισχύσεως του ταμείου Συντάξεων του Προσωπικού Τραπέζης (πρώην) Εθνικής». 2)Την οικονομικήν κατάστασιν του Ταμείου Συντάξεων του Προσωπικού Τραπέζης (πρώην) Εθνικής. 3)Την υπ’ αριθ. 746/1958 γνωμοδότησιν της Ολομελείας του Νομικού Συμβουλίου του Κράτους. 4)Γνώμην της Τραπέζης της Ελλάδος, της Εθνικής Κτηματικής Τραπέζης της Ελλάδος, διατυππουμένην δια των: α)από 22.3.65, β)υπ’ αριθ. 3848/ 19.3.65 και γ)2917/5.4.65 αντιστοίχων εγγράφων των εν λόγω Τραπεζών, αποφασίζομεν: Καθορίζομεν την υπό του Νόμ. 3662/1957 προβλεπομένην εισφοράν της Τραπέζης της Ελλάδος, της Εθνικής Κτηματικής Τραπέζης της Ελλάδος και της Εθνικής Τραπέζης της Ελλάδος υπέρ του Ταμείου Συντάξεων Προσωπικού της Τραπέζης (πρώην) Εθνικής δι’ έκαστον των οικονομικών ετών 1964 και 1965 ως ακολούθως: α)Της Τραπέζης της Ελλάδος εις δραχ. 10.000.000. β)Της Εθνικής Κτηματικής Τραπέζης της Ελλάδος εις δραχ. 400.000. γ)Της Εθνικής Τραπέζης της Ελλάδος εις δραχ. 50.000.000. Η ανωτέρω εισφορά τυγχάνει καταβλητέα δια μεν το οικον. έτος 1964 εντός μηνός το βραδύτερον από της δημοσιεύσεως της παρούσης, δια δε το οικον. έτος 1965 εντός μηνός από της εγκρίσεως υπό της Γενικής Συνελεύσεως των μετόχων εκάστης των ως άνω Τραπεζών, του Ισολογισμού των έτους 1965. Η παρούσα κοινοποιείται προς τας ενδιαφερομένας Τραπέζας ίνα λάβωσι γνώσιν, δημοσιευθήτω δε δια της Εφημερίδος της Κυβερνήσεως. Με την 21301/Ε. 265/9-24 Μαρτ. 1967 (ΦΕΚ Β΄ 205) όμοια απόφαση, καθορίστηκε η ίδια εισφορά των άνω τριών Τραπεζών για κάθε ένα από τα οικονομικά έτη 1966 και 1967 υπέρ του Ταμείου Συντάξεων Προσωπικού της Τραπέζης (πρώην) Εθνικής.